**Αθήνα:** 09.12.2021

**Αρ. Πρωτ.:** 1678

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Για το εφάπαξ επίδομα των 250 ευρώ στα άτομα με αναπηρία**

Οι στοχευμένες ενέργειες της Ε.Σ.Α.με.Α οδήγησαν στη [συνάντηση με τον υπουργό Οικονομικών](https://www.esamea.gr/pressoffice/press-releases/5429-synantisi-bardakastani-staikoyra-me-syzitisi-ef-olis-tis-ylis), [στην ανακοίνωση του πρωθυπουργού](https://www.esamea.gr/pressoffice/press-releases/5445-ektakto-epidoma-se-atoma-me-anapiria-kai-xamilosyntaxioyxoys) και τελικά στην ψήφιση [του νόμου 4865/2021](https://www.esamea.gr/legal-framework/laws/5475-nomos-n-4865-21), στα άρθρα 25 και 26 του οποίου περιέχεται η έκτακτη οικονομική ενίσχυση των 250 ευρώ που θα καταβληθεί στους χαμηλοσυνταξιούχους και τα άτομα με αναπηρία που λαμβάνουν προνοιακές παροχές,. Επιπροσθέτως για τα άτομα με αναπηρία δεν λαμβάνονται υπόψη εισοδηματικά κριτήρια.

Με αυτό τον τρόπο, τα άτομα με αναπηρία που είναι δικαιούχοι προνοιακών παροχών του ΟΠΕΚΑ, όπως το επίδομα κίνησης, το επίδομα βαριάς αναπηρίας κλπ., θα λάβουν το εφάπαξ για τον μήνα Δεκέμβριο επίδομα των 250 ευρώ. [Η Ε.Σ.Α.μεΑ. το διεκδίκησε με το εύλογο επιχείρημα](https://www.esamea.gr/our-actions/ypoik/5374-ziteitai-eidiki-merimna-gia-ta-atoma-me-anapiria-xronies-pathiseis-kai-tis-oikogeneies-toys-sta-nea-metra-stirixis-noikokyrion-gia-tis-ene11rgeiakes-anatimiseis) ότι τα άτομα με αναπηρία έχουν πληγεί περισσότερο από όλους τόσο από την οικονομική όσο και από την υγειονομική κρίση και το πέτυχε.

Το αναπηρικό κίνημα συνεχίζει να διεκδικεί την προστασία όλων των ατόμων με αναπηρία, χρόνιες παθήσεις και των οικογενειών τους, με μόνιμες αυξήσεις στις χαμηλές αναπηρικές συντάξεις καθώς και στα αναπηρικά επιδόματα, τα οποία δεν έχουν λάβει αύξηση από το 2011, ώστε οι πολίτες με αναπηρία, χρόνιες παθήσεις και οι οικογένειές τους να ζουν με αξιοπρέπεια.

**Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**  Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |